CELEX: 62017TA0329
Language: el
Date: 2019-03-07 00:00:00
Title: Υπόθεση T-329/17: Απόφαση του Γενικού Δικαστηρίου της 7ης Μαρτίου 2019 — Hautala κ.λπ. κατά EFSA (Πρόσβαση στα έγγραφα — Κανονισμός (ΕΚ) 1049/2001 — Έγγραφα σχετικά με μελέτες καρκινογενετικότητας οι οποίες καταρτίστηκαν στο πλαίσιο της ανανέωσης της έγκρισης της δραστικής ουσίας γλυφοσάτη — Μερική άρνηση πρόσβασης — Εξαίρεση σχετική με την προστασία των εμπορικών συμφερόντων — Υπέρτερο δημόσιο συμφέρον — Κανονισμός (ΕΚ) 1367/2006 — Έννοια του όρου πληροφορίες που αφορούν εκπομπές στο περιβάλλον)

29.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/47
            
         
      Απόφαση του Γενικού Δικαστηρίου της 7ης Μαρτίου 2019 — Hautala κ.λπ. κατά EFSA
      (Υπόθεση T-329/17) (1)
      
      (Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με μελέτες καρκινογενετικότητας οι οποίες καταρτίστηκαν στο πλαίσιο της ανανέωσης της έγκρισης της δραστικής ουσίας γλυφοσάτη - Μερική άρνηση πρόσβασης - Εξαίρεση σχετική με την προστασία των εμπορικών συμφερόντων - Υπέρτερο δημόσιο συμφέρον - Κανονισμός (ΕΚ) 1367/2006 - Έννοια του όρου πληροφορίες που αφορούν εκπομπές στο περιβάλλον)
      (2019/C 148/44)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: Heidi Hautala (Ελσίνκι, Φινλανδία), Benedek Jávor (Βουδαπέστη, Ουγγαρία), Michèle Rivasi (Valence, Γαλλία) και Bart Staes (Αμβέρσα, Βέλγιο) (εκπρόσωπος: B. Kloostra, δικηγόρος)
      
         Καθής: Ευρωπαϊκή Αρχή για την Ασφάλεια των Τροφίμων (EFSA) (εκπρόσωποι: D. Detken και J. Tarazona, F. Volpi και B. Vagenende, επικουρούμενοι από τους R. van der Hout και C. Wagner, δικηγόρους)
      
         Παρεμβαίνοντες υπέρ της καθής: Cheminova A/S (Harboøre, Δανία) (εκπρόσωπος: C. Mereu, δικηγόρος)· και Monsanto Europe (Αμβέρσα, Βέλγιο)· και Monsanto Company (Wilmington, Delaware, Ηνωμένες Πολιτείες) (εκπρόσωποι: αρχικώς M. Pittie, P. Honoré και N. Callens, στη συνέχεια P. Honoré, N. Callens και A. Helfer, δικηγόροι)
      
         Αντικείμενο
      
      Προσφυγή βάσει του άρθρου 263 ΣΛΕΕ για τη μερική ακύρωση της απόφασης της EFSA της 14ης Μαρτίου 2017 κατά το μέρος που η EFSA απέρριψε εν μέρει την αίτηση πρόσβασης των προσφευγόντων σε δώδεκα μελέτες καρκινογενετικότητας σχετικά με τη δραστική ουσία γλυφοσάτη, οι οποίες καταρτίστηκαν στο πλαίσιο της διαδικασίας ανανέωσης της έγκρισης αυτής της δραστικής ουσίας δυνάμει του κανονισμού (ΕΚ) 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ 2009, L 309, σ. 1).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση της Ευρωπαϊκής Αρχής για την Ασφάλεια των Τροφίμων (EFSA) της 14ης Μαρτίου 2017 κατά το μέρος που η EFSA αρνήθηκε την πρόσβαση στα τμήματα «Υλικά, πειραματικές συνθήκες και μέθοδοι» και «Αποτελέσματα και αναλύσεις» των δώδεκα μελετών καρκινογενετικότητας σχετικά με τη δραστική ουσία γλυφοσάτη.
                  
               
            
                  2)
               
               
                  
                     Η EFSA φέρει τα δικαστικά της έξοδα και τα έξοδα στα οποία υποβλήθηκαν οι Heidi Hautala, Michèle Rivasi, Benedek Jávor και Bart Staes.
                  
               
            
                  3)
               
               
                  
                     Οι Cheminova A/S, Monsanto Europe και Monsanto Company φέρουν εκάστη τα δικαστικά έξοδά τους.
                  
               
            
         (1)  EE C 249 της 31.7.2017.